Diari Oficial de la Generalitat Valenciana


Sumari del DOGV 5237, del 10-04-2006 (2006/4043)

ORDE de 29 de març de 2006, de la Conselleria d'Agricultura, Pesca i Alimentació, per la qual es modifica l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries i s'estableixen els imports globals màxims per a l'any 2006.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5237

Data del DOGV
:   10-04-2006

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2006/4043


Data del document
:   29-03-2006

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Anàlisi jurídica

 Descriptors 

:   * suport econòmic
    * ajuda a l'agricultura
    * ajuda pública
    * agrupació de productors agraris
    * organització de les professions

ORDE de 29 de març de 2006, de la Conselleria d'Agricultura, Pesca i Alimentació, per la qual es modifica l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries i s'estableixen els imports globals màxims per a l'any 2006. [2006/X4043]  
Per Orde de 7 de juliol de 2005, de la Conselleria d'Agricultura, Pesca i Alimentació, es regulà la concessió d'ajudes a les organitzacions professionals agràries.  
El Decret 149/2005, de 21 d'octubre, del Consell de la Generalitat Valenciana, va aprovar el reglament orgànic i funcional de la Conselleria d'Agricultura, Pesca i Alimentació, sent assignades les funcions en matèria de relacions agràries a la Direcció General de Desenrotllament Rural i Cooperativisme, amb la qual cosa és necessari modificar determinats aspectes de la indicada Orde de 7 de juliol de 2005, pel que fa a la determinació de l'òrgan competent per a la recepció de les sol·licituds d'ajudes i per a l'ordenació i instrucció dels expedients, així mateix és necessari modificar la composició de la Comissió Tècnica proponent de les ajudes a concedir.  
Així mateix, l'article 47.11 del Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell, exigeix que en les bases reguladores de la concessió de subvencions s'indiquen la línia o línies de subvenció que les financen i l'import global màxim destinat a estes. Estos extrems depenen de la Llei Anual de Pressupostos, en estos moments, la Llei 15/2005, de 26 de desembre, de Pressupostos de la Generalitat Valenciana per a l'exercici 2006 (DOGV núm. 5166, de 31.12.2005).  
Per tot això,  
ORDENE  
Article 1. Objecte  
Es modifica l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries, en els termes següents:  
Es modifiquen els paràgrafs primer i nové de l'article tercer, els textos dels quals se substitueixen pels següents:  
Les sol·licituds d'ajuda es dirigiran a la Direcció General de Desenrotllament Rural i Cooperativisme acompanyades de la documentació i en els terminis que s'estableixen en la present orde.  
Correspon al conseller d'Agricultura, Pesca i Alimentació la resolució dels expedients a proposta del director general de Desenrotllament Rural i Cooperativisme, òrgan competent per a l'ordenació i instrucció, i d'acord amb la proposta d'una Comissió integrada pel director general de Desenrotllament Rural i Cooperativisme, el cap de l'Àrea de Desenrotllament Rural i Relacions Agràries i el cap del Servici de Relacions Agràries.  
Article 2. Dotació pressupostària  
Les subvencions regulades en l'Orde de 7 de juliol de 2005, de la Conselleria d'Agricultura, Pesca i Alimentació, per la qual es regula la concessió d'ajudes a les organitzacions professionals agràries, inclosa la modificació que s'establix en la present orde, s'atorgaran a càrrec del programa 714.40, de Desenrotllament Rural i Cooperativisme, del pressupost de despeses de la Generalitat Valenciana, codi línia T0196000, per a les subvencions previstes en l'article 4 i codi línia T0204000 per a les subvencions previstes en l'article 8.  
En l'exercici de 2006 els imports globals màxims seran els següents, d'acord amb la Llei 15/2005, de 26 de desembre, de Pressupostos de la Generalitat Valenciana, per a l'exercici 2006, programa 714.40, de Desenrotllament Rural i Cooperativisme, línia T0196000 amb un crèdit de 670.000 euros i al codi línia T0204000, amb un crèdit de 316.000 euros.  
DISPOSICIONS FINALS  
Primera  
S'autoritza la Direcció General de Desenrotllament Rural i Cooperativisme a dictar les resolucions que considere necessàries per al desenrotllament d'esta orde.  
Segona  
La present orde entrarà en vigor l'endemà de la publicació en el Diari Oficial de la Generalitat Valenciana.  
València, 29 de març de 2006  
El conseller d'Agricultura, Pesca i Alimentació,  
JUAN G. COTINO FERRER